
Sammendrag: En høy grad av mindfulness anses for å være fordelaktig for idrettsutøvere, 
og mindfulness-trening har derfor blitt en populær metode innenfor prestasjonsutvikling. 
Dette til tross for at kunnskapen om sammenhengen mellom å være mindful og viktige pre- 
stasjonsvariabler er mangelfull. Dette er særlig et problem for trenere og idrettsutøvere som 
konkurrerer på det høyeste nivået, der eventuelle ulemper ved mindfulness lett kan utkon- 
kurrere fordelene. I denne studien undersøkte vi sammenhengen mellom selvopplevd grad 
av fem ulike fasetter av mindfulness og prestasjon på to ulike PC-baserte tester på inhibito- 
risk kontroll hos 42 profesjonelle fotballspillere. Resultatene viste at observasjonsfasetten av 
mindfulness var assosiert med bedre prestasjon på én av testene, og at fasetten som måler 
grad av ikke-dømming, var assosiert med svakere prestasjon på begge PC-testene på grunn av 
mer impulsiv respons. Disse funnene tyder på at mindfulness og eksekutiv funksjon henger 
sammen, men at sammenhengen kanskje ikke bare er fordelaktig. 

Abstract: Mindfulness has become a popular tool for athletes, but the knowledge about the 
exact associations between trait mindfulness and key performance variables are lacking. This 
is especially problematic for athletes competing at a higher level where minor costs of a trait or 
an intervention could easily outweigh the benefits. In this study we investigated the association 
between self-reported level of mindfulness and performance on two PC based tests of inhibi- 
tory control on forty-two professional soccer players. The results showed that the observation 
facet of mindfulness was associated with better performance on one of the tests, while the 
non-judgement facet was associated with lower performance on both tests due to more impul- 
sive responding. These findings suggest that trait mindfulness and inhibitory control is related, 
but that the relationship may not only be beneficial. 

Introduksjon 


På generelt plan omtales individer med høy grad av mindfulness som 
arvakne, til stede og i kontakt med livet «her-og-na». De beskrives som 
mennesker med høy bevissthet omkring alle stimuli, men opplever sam- 
tidig færre distraksjoner og reagerer mindre reaktivt i møte med følelser 
(Bishop et al., 2004; Brown, Ryan, & Creswell, 2007). Siden dette også er 
ønskelige egenskaper i idrettssammenheng for å bedre prestasjonene og 
redusere de negative konsekvensene av stress, har det å være mindful blitt 
sett på som et fordelaktig trekk (Birrer, Röthlin, & Morgan, 2012). Studier 
på normalbefolkningen viser at å være mindful innebærer økt sensitivi- 
tet til relevant informasjon, mindre sårbarhet for distraksjoner og mer 
effektiv oppgaveløsning (Tang, Holzel, & Posner, 2015). Denne sammen- 
hengen er ikke like godt dokumentert hos idrettsutøvere. Riktignok fin- 
nes det studier på utøvere som viser en gunstig sammenheng mellom det 
å være mindful og prestasjonsrelaterte variabler som for eksempel opp- 
gavefokus, flow, velvære og stressmestring (Birrer et al., 2012; Röthlin, 
Horvath, Birrer, & Grosse Holtforth, 2016; Sappington & Longshore, 
2015). For øvrig er bare én av disse studiene utført på idrettsutøvere på 
høyt nivå (Röthlin et al., 2016). Ingen av dem har inkludert objektive mål 
på kognitiv funksjon eller sett på forskjeller mellom de ulike fasettene i 
mindfulness. For å bedre beslutningsgrunnlaget for å ta i bruk mindful- 
ness-trening i toppidrettsmiljøer var målet med denne studien å under- 
søke sammenhengen mellom grad av mindfulness og eksekutiv funksjon 
hos toppidrettsutøvere. 


Mindfulness-fasettene 

Bishop et al. (2004) hevder at å være mindful innebærer økt grad av selv- 
regulerings- og monitoreringsevne. Selvregulering refererer til evnen til 
å undertrykke eller vende tilbake fra distraksjoner. Monitorering inne- 
bærer å forholde seg åpen overfor erfaringer, uavhengig av innhold eller 
ønskelighet. Baer, Smith, Hopkins, Krietemeyer, and Toney (2006) fant, 
ved hjelp av faktoranalyse av resultatene fra fem ulike spørreskjema som 
måler mindfulness, at å bli mer mindful innebærer en økning på fem 


overlappende, men ulike fasetter eller ferdigheter: 

e Observere - legge merke til indre og ytre hendelser og erfaringer 

e  Beskrive — sette ord på erfaringer i og utenfor kroppen 

e Handle bevisst — legge merke til det en sier og gjør 

e Ikke-domme - en ikke-evaluerende innstilling til indre erfaringer 

e Ikke-reagere — la tanker og følelser komme og gå uten å overreagere 
eller å bli fanget av dem 


Inhibisjon 
Våre eksekutive funksjoner spiller en sentral rolle i menneskelig kogni- 
sjon og atferd, og vår evne til inhibisjon regnes som den mest sentrale av 
våre eksekutive funksjoner (Miyake & Friedman, 2012). Inhibisjon inne- 
bærer evnen til å stoppe og hemme igangsatte responser, og har derfor 
en sentral rolle i vår evne til å styre oppmerksomheten og de motoriske 
handlingene. Det finnes flere underkategorier av inhibisjon, og i denne 
studien undersøkte vi to ulike former: 1) Evnen til å stoppe en automati- 
sert motorisk handling, såkalt responsinhibisjon (Verbruggen & Logan, 
2008). 2) Evnen til å stoppe prosessering av en plutselig oppdukkende 
og irrelevant stimulus som tiltrekker seg oppmerksomheten (Theeuwes, 
2014). Manglende evne til respons-inhibisjon kan føre til uhensiktsmes- 
sig og vanemessig respons i situasjoner som krever noe mer enn kun 
automatisert handling (Helton, 2009). Manglende inhibisjon i forbin- 
delse med plutselig oppdukkende stimuli kan forstyrre hensiktsmessig 
søkestrategi og involvere unødvendig prosessering av irrelevante stimuli 
(Theeuwes, 2014). 

I de fleste situasjoner kan vi kompensere for behovet for inhibisjon ved 
å ta oss tid til å observere hele situasjonen og/eller saktne farten, slik at vi 
kan unngå å gjøre feil. Dette er ikke mulig i uforutsigbare situasjoner med 
tidspress. Evnen til å inhibere er derfor spesielt viktig i komplekse idret- 
ter med hurtige skifter og situasjoner som krever overstyring av reflek- 
ser og automatiske responser (Voss, Kramer, Basak, Prakash, & Roberts, 
2010). Studier har vist at unge elitespillere i fotball presterer bedre enn 
ikke-elitespillere på tester som måler generell eksekutiv funksjon (Vest- 
berg, Gustafson, Maurex, Ingvar, & Petrovic, 2012), og responsinhibisjon 
(Huijgen et al., 2015; Verburgh, Scherder, van Lange, & Oosterlaan, 2014). 

Sammenhengen mellom mindfulness og inhibisjon 


Graden av mindfulness er funnet å ha positiv sammenheng med evnen til 
inhibisjon i normalbefolkningen (Gallant, 2016). Forklaringer på denne 
positive sammenhengen kan være at mindfulness fører til mindre tanke- 
vandring og økt bevissthet på egne responser — og dermed bedre rekrutte- 
ring av vår eksekutive funksjon (Cheyne, Carriere, & Smilek, 2006; Teper, 
Segal, & Inzlicht, 2013). Imidlertid er det ingen studier som har undersøkt 
sammenhengen mellom mindfulness og inhibisjon hos idrettsutøvere, 
og forskningen på andre grupper peker i ulik retning. Enkelte studier 
har funnet en positiv sammenheng mellom mindfulness og prestasjon 
pa responsinhibisjon (Cheyne et al., 2006; Jha et al., 2015; Jha, Morrison, 
Parker, & Stanley, 2017; Josefsson & Broberg, 2010; Sahdra et al., 2011; 
Schmertz, Anderson, & Robins, 2009). Andre studier viser en negativ 
sammenheng (Larson, Steffen, & Primosch, 2013; Saunders, Rodrigo, & 
Inzlicht, 2015), eller ingen sammenheng (MacCoon, MacLean, Davidson, 
Saron, & Lutz, 2014). En mulig forklaring pa de motstridene funnene kan 
være at disse studiene har benyttet en samlet mindfulness-score, og ikke 
skilt mellom de ulike fasettene. Vi fant ingen tidligere studier som har 
undersøkt sammenhengen mellom mindfulness og inhibisjon ved opp- 
dukkende irrelevante stimuli, såkalte oppmerksomhetsfangere. 

Hensikten med denne studien var å undersøke sammenhengen mellom 
de fem fasettene av mindfulness som er beskrevet av Baer et al. (2006), 
og objektive markører for inhibisjon hos profesjonelle fotballspillere. Vi 
valgte fotballspillere fordi de effektivt må kunne monitorere situasjoner 
for relevant informasjon, overse distraksjoner og reagere hensiktsmes- 
sig uten mulighet til å redusere farten for å unngå feil (Coutts, 2016). 
Basert på teori og studier av normalbefolkningen var hypotesen å finne 
en positiv sammenheng mellom prestasjon på inhibisjonstestene og alle 
mindfulness-fasettene. 


Metode 
Deltakere og prosedyre 


Vi testet 42 mannlige fotballspillere fra eliteserien (n = 21) og Adecco-li- 
gaen (n = 21) i Norge (gjennomsnittlig alder = 26,5, standardavvik = 5,1). 

Spillerne ble rekruttert gjennom å kontakte hovedtrener på to lag. 
Datainnsamlingen foregikk på de respektive lagenes hjemmearena før en 
ordinær treningsøkt. For å unngå utilsiktet støyforstyrrelse og sikre mest 
mulig like forhold for alle, ble PC-testene gjennomført i et rom der spil- 
lerne kunne sitte uforstyrret. Spillerne brukte i tillegg høretelefoner med 
støyreduksjon under testene (Bose QC15, Bose Corporation, Massachu- 
setts, U.S.). De fikk to minutters pause mellom de to PC-testene. Ingen av 
spillerne drev med eller hadde tidligere drevet med mindfulness-trening. 
Studien var godkjent av REK sør-øst, og deltakelsen var frivillig. 


Måleinstrumenter 
Mindfulness 


Graden av mindfulness ble målt med den norske versjonen av The Five 
Facet Mindfulness Questionnaire (FFMQ; Dundas, Vøllestad, Binder & 
Sivertsen, 2013). Den består av 39 spørsmål som scores på en fempunkts 
Likert-skala, fra (1) (aldri, eller veldig sjelden sant) til (5) (Veldig ofte eller 
alltid sant). Eksempel på spørsmål som måler de ulike fasettene: Obser- 
vere: «Jeg legger merke til sanseopplevelser, som vinden i håret mitt eller 
solen mot ansiktet.» Beskrive: «Jeg er flink til å finne ord for å beskrive 
følelsene mine.» Handle bevisst: «Jeg oppdager at jeg gjør ting uten å være 
oppmerksom.» Ikke-dømme: «Jeg kritiserer meg selv for å ha ufornuftige 
eller upassende følelser.» Ikke-reagere: «Jeg legger merke til følelsene mine 
uten at jeg trenger å reagere på dem.» 

Chronbach alpha pa .70 regnes som gode verdier på intern konsistens 
mellom spørsmålene, men verdier ned til 0.60 kan vurderes som aksepta- 
ble (Nunnally & Bernstein, 1994). Alle fem fasettene, bortsett fra beskrive, 
hadde god intern konsistens: observere: a = .82, beskrive: a = .60, handle 
bevisst: a = .86, ikke-domme: a = .87, ikke-reagere: a = .78. 

The sustained attention to response task (SART; Robertson, Manly, 
Andrade, Baddeley, & Yiend, 1997) tester responsinhibisjon og tar ca. 4 
minutter og 20 sekunder å gjennomføre. Deltakeren får presentert ett 
og ett tall i tilfeldig rekkefølge på en skjerm, der oppgaven er å respon- 
dere med et trykk på «space»-knappen på PC-en på alle tall, bortsett fra 
tallet 3. Andelen 3-ere er kun 11% av tallene, noe som gjør at deltakerne 


191 


KAPITTEL 9 


skal komme inn i en vanemessig trykking på «space»-knappen, og der- 
med blir testen ekstra utfordrende. SART har tidligere vist seg å være 
sensitiv overfor svikt i konsentrasjon og responsinhibisjon hos idrettsut- 
øvere (Ishimatsu, Meland, Hansen, Kåsin, & Wagstaff, 2016). Prestasjon 
måles ved 1) antall feiltrykk på tallet 3; 2) manglende trykk på de andre 
tallene; 3) tiden det tar å respondere på tallene, foruten tallet 3 (Wilson, 
Russell, & Helton, 2015). Feiltrykk på tallet 3 indikerer manglende inhi- 
bisjon, imens manglende trykk på de andre tallene indikerer svikt i kon- 
sentrasjon. En rask eller treg reaksjonstid kan være en indikasjon på svikt 
i konsentrasjon, men også en bevisst strategi om å respondere raskt eller 
en strategi for å unngå å trykke på tallet 3. 


Figur 1. Illustrasjon på rekkefølge, tiden stimulus vises og tiden mellom stimuli i hver omgang på 
Sustained Attention to Response Test (SART). 


The attentional capture task (ACT; Theeuwes & Chen, 2005) tester 
inhibisjon i forbindelse med oppdukkende irrelevante stimuli, såkalte 
oppmerksomhetsfangere. På grunn av at fotballspillerne har begrenset 
med tid til rådighet, gjennomfører vi en forkortet versjon (15 min) av den 
opprinnelige testen. Deltakerne får presentert et skjermbilde der opp- 
gaven er å bestemme om en linje som dukker opp på innsiden av en dia- 
mant, er vertikal eller horisontal. Diamanten dukker tilfeldig opp på seks 
ulike steder på skjermen. I 83% av omgangene blinker det en irrelevant 
rød sirkel i 60 ms (oppfattes som et «blink») på en av de seks posisjonene 
rett før diamanten vises (Fig. 2). Det er dette røde blinket som automatisk 
fanger oppmerksomheten, og som kalles «attentional capture»-effekten. 
Testen krever inhibering av den oppdukkende irrelevante røde sirkelen. 
Prestasjon måles ved tiden det tar å bestemme om det er en horisontal 
eller vertikal linje inni diamanten i fem ulike settinger: 

Setting 1: Ingen distraksjon: ingen rød sirkel. 

Setting 2: 0: Rødt blink på samme posisjon som målet. 
Setting 3: 1: Rødt blink på posisjon ved siden av målet. 
Setting 4: 2: Rødt blink på posisjon nest nærmest målet. 


Setting 5: 3: Rødt blink på posisjon lengst unna målet. 


Sensitiviteten (d’) til den horisontale/vertikale linjen ble beregnet som et 
mål på inhibisjon av «attentional capture»-effekten i de fem settingene. 
Dette er basert på reaksjonstid, antall riktige/feil responser (for kalkula- 
sjon se Stanislaw & Todorov, 1999). 


Mask 

Figur 2. Illustrasjon på sekvens, tiden stimulus vises og tiden mellom stimuli i hver omgang pa 
Attentional Capture Test (ACT). 


Statistikk 

Gjennomsnitt og Pearson's product-moment-korrelasjon ble beregnet 
for de ulike mindfulness-fasettene og mellom fasettene og prestasjon på 
de to PC-testene. Signifikansnivået ble satt til p < .05 for alle analyser. 
Analysene baserer seg på data fra 42 spillere på FFMQ og SART, men 

kun 40 spillere på ACT, da to spillere ikke fikk tid til å gjennomføre 
hele testen. 


Resultater 


Korrelasjonsanalysen mellom de ulike mindfulness-fasettene viser 
(tabell 1) signifikant sammenheng kun mellom observere- og ikke- 
reagere-fasettene. Analysene av SART viser (tabell 3) at observere var 
negativt korrelert med antall feiltrykk på tallet 3 og positivt korrelert 
med gjennomsnittlig reaksjonstid på de øvrige tallene. Vi fant videre at 
ikke-dømme var positivt korrelert med antall feiltrykk på tallet 3. Handle 
bevisst var negativt korrelert med antall manglende trykk, og ikke-rea- 
gere var positivt korrelert med reaksjonstid. Beskrive-fasetten viste ingen 
signifikant sammenheng med prestasjonsmålene på noen av testene. 
Etter at vi kontrollerte for reaksjonstid i en partiell korrelasjonsanalyse 
(tabell 4), var observere fortsatt negativt korrelert med antall feiltrykk 
på tallet 3, og handle bevisst var også negativt korrelert med antall man- 
glende trykk. Det var ikke lenger signifikant korrelasjon mellom ikke- 
dømme og prestasjonsvariablene på SART. 

Analysene av ACT (tabell 2) viste at ikke-dømme-fasetten var negativt 
korrelert med sensitivitet (d’) og gjennomsnittlig reaksjonstid i alle set- 
tinger, bortsett fra på distanse 3 (rød sirkel dukket opp lengst vekk fra 
målet) og i setting o (ingen rød sirkel som distraherte). Videre fant vi at 
når den røde sirkelen var til hjelp (på samme posisjon som målet), var 
observere og ikke-reagere positivt korrelert med sensitivitet (d’). 


Tabell 1. Gjennomsnittlige scorer og korrelasjoner (r) mellom de fem mindfulness-fasettene. 
Gjennomsnitt | Standardavvik | Beskrive | Handle Ikke- Ikke- 
score bevisst | dømme | reagere 

Score (1-5): 
Observere 3.08 0.68 .203 147 -.266 .317* 
Beskrive 3:52 0.63 146 120 126 
Handle bevisst 3.60 0.67 .209 -.085 
Ikke-dømme 3.59 0.71 -.247 
Ikke-reagere 3.12 0.59 - 

Note: *p < .05 

Tabell 2. Gjennomsnittlige scorer og korrelasjoner (r) mellom de fem mindfulness-fasettene og 
prestasjon på ACT. 


d' rød sirke 2.53 1.00 .405' .064 125 -.395° 430” 


pa malet 

d' rad sirke 1.83 1.00 119 -.010 162 -.355' .260 
på distanse 1 

d' rød sirke 211 1.19 160 -.020 139 -.434" 136 
pa distanse 2 

d' rad sirke 1.93 0.89 .276 041 118 -.398' .264 
på distanse 3 

d' baseline 2.23 0.94 .214 -147 .250 -.279 193 
RT rad sirke 710.59 117.55 .201 .067 .034 -.359° -.151 
på målet 

RT rød sirke 784.84 141.67 .290 .068 .067 -.392° .075 
på distanse 1 

RT rød sirke 782.40 153.87 .269 .080 .045 -.372° .055 
på distanse 2 

RT rød sirke 788.12 153.36 .239 .030 .036 -.287 .086 
på distanse 3 

RT baseline 748.47 141.72 .222 .013 .042 -.401 .002 


Note: *p < .05, **p < .01. 


Tabell 3. Gjennomsnittlige scorer og korrelasjoner (r) mellom de fem mindfulness-fasettene og 
prestasjon på SART. 


Antall trykk 18.67 5.00 .282 |-.801'| -.454"|-.265 |-.280 | .346° | -.243 
på «3» 


Manglende 8.81 10.32 = -.121 124 |-141 |-.358' | .009 .033 
trykk (unntatt 
«3») 


Reaksjonstid |302.26 | 44.00 - .324' |.281 .298 |-.326° .362' 
(unntatt «3») 


Note: *p <.05, **p <.01. 


Tabell 4. Partiell korrelasjon mellom de fem mindfulness-fasettene og prestasjon på SART. 


Antall trykk på «3» 198 -.346* -.063 -.065 146 100 


Manglende trykk pa = .204 -.090 -.319* -.061 117 
«1,2 og 4-9» 


Note: *p < .05 

Diskusjon 


Hensikten med denne studien var å undersøke sammenhengen mel- 
lom mindfulness og objektive markører for inhibisjon hos profesjonelle 
fotballspillere i Norge. Vi fant delvis støtte for at det å være mindful 
kan innebære bedret evne til responsinhibisjon, men kun for observere- 
fasetten av mindfulness. Resultatene viste videre at ikke-dømme-fasetten 
av mindfulness var assosiert med flere feiltrykk på tallet 3, noe de kortere 
reaksjonstidene knyttet til denne fasetten kan indikere å være forårsaket 
av en mer impulsiv måte å respondere på (Ishimatsu et al., 2016). 

Observere-fasetten av mindfulness innebærer en økt grad av åpenhet 
til både indre og ytre stimuli (Baer et al., 2006). En mulig forklaring pa 
den positive sammenhengen mellom responsinhibisjon og denne fasetten 
er derfor at denne åpenheten også innebærer en økt mottagelighet for de 
korte emosjonelle triggerne som er påvist å rekruttere våre eksekutive 
funksjoner (Weinberg, Riesel, & Hajcak, 2012). Om dette henger sammen 
med bedre proaktiv eller reaktiv kontroll, er usikkert. Proaktiv kontroll 
fungerer som en «brems» for å sikre riktige responser i usikre situasjo- 
ner (Aron, 2011; Sakai, Uchiyama, Shin, Hayashi, & Sadato, 2013). Reaktiv 
kontroll innebærer redusert reaksjon på feilhandlinger (Helton, Kern, & 
Walker, 2009; Sakai et al., 2013). 

Etter at vi kontrollerte for reaksjonstid, var det ikke lenger en nega- 
tiv sammenheng mellom ikke-dømme og prestasjon på SART, noe som 
indikerer at denne fasetten er assosiert med en raskere og mer impulsiv 
respons og ikke responsinhibisjon per se. Dette støttes av at ikke-døm- 
ming også var assosiert med kortere reaksjonstider på ACT-testen. Dette 
var et overraskende funn, siden kortere reaksjonstid på inhibisjonstester 
har vist seg å henge sammen med impulsivitet (Ishimatsu et al., 2016) og 
mangel på bevisst tilstedeværelse (Cheyne, Solman, Carriere, & Smilek, 
2009). Det er heller ikke i tråd med mindfulness-teori (Bishop et al., 
2004), selv om enkelte har hevdet at det å innta en ikke-dømmende hold- 
ning kan komme i veien for tilstedeværelse (Rapgay & Bystrisky, 2009). 
Én mulighet er at motivasjonsmessige faktorer har ført til at responden- 
ter ofrer nøyaktigheten for å respondere raskere på inhibisjonstester 
(Saunders et al., 2015), for eksempel ved at de som scorer høyt på 

ikke-dømme, unnlater å gjøre sitt beste, eller at de ikke tar oppgaven på 
alvor. Det er verdt å nevne at ikke-dømme-fasetten er et element i mind- 
fulness som oppfattes som noe problematisk å forstå verdien av i idrett- 
smiljøer (Birrer et al., 2012) og andre høyprestasjonsmiljøer (Meland, 
Fonne, Wagstaff, & Pensgaard, 2015). Det er trolig på grunn av en erkjen- 
nelse av at en ikke-dømmende holdning ikke alltid er bra. Idrettsutøvere 
vil nok enkelt kunne se verdien av å forholde seg til virkeligheten og ikke 
dømme seg selv unødvendig hardt etter en dårlig prestasjon. Samtidig 
kan de samme utøverne oppleve at en kritisk og dømmende selv-evalue- 
ring av egen prestasjon og eget tankesett også kan føre til utvikling (Bir- 
rer et al., 2012). Skal man dra nytte av fordelene og unngå ulempene ved å 
være høy eller lav på en av mindfulness-fasettene, fordrer det åpenbart en 
fleksibilitet i situasjonen en befinner seg i. Det er derfor viktig å fortsette 
å kartlegge fordeler og ulemper ved å være høy eller lav på de ulike min- 
dfulness-fasettene i prestasjonsmiljøer. 

Vi fant ingen sammenheng mellom mindfulness og prestasjon på ACT 
der det var en oppmerksomhetsfanger (rød sirkel) involvert. Dette står i 
motsetning til tidligere studier som har funnet en positiv assosiasjon mel- 
lom mindfulness og robusthet overfor visuelle stimuli (Fan, Tang, Tang, 
& Posner, 2015; Jha, Krompinger, & Baime, 2007; Tang et al., 2007). Dette 
kan skyldes forskjeller i testmetodikk. Tidligere studier har benyttet tes- 
ter som i stor grad er sensitive for prosesser sent i persepsjonsprosessen. 
ACT-testen vi benyttet, er spesifikk for den tidlige seleksjonsprosessen av 
stimuli, som er kjent for å være stabil og vanskeligere å påvirke enn den 
seleksjonen som foregår senere i persepsjonsprosessen (Theeuwes, 2014). 
Resultatene av ACT-testen tyder på at mindfulness ikke er assosiert med 
de tidligere stadiene i persepsjonsprosessen, eller at mindfulness-nivået 
hos fotballspillerne i denne studien ikke var høyt nok til å påvirke tidlige 
persepsjonsprosesser. Det siste er i tråd med studier som kun fant sam- 
menheng mellom graden av mindfulness og tidlig persepsjon på men- 
nesker som har drevet målrettet mindfulness-trening i mange år (Chiesa, 
Serretti, & Jakobsen, 2013). 

Et overraskende funn var den positive sammenhengen mellom min- 
dfulness og sensitiveten til den horisontale/vertikale linjen i ACT- 
testen i settingen der det røde blinket fungerte som hjelp (samme sted 

som målbildet). Denne sammenhengen omfattet observere- og ikke-rea- 
gere-fasettene av mindfulness. Det indikerer at spillere som scorer høyt 
på disse to fasettene, klarer å utnytte det røde blinket som en hjelp for 
å respondere fortere og mer presist, uten å bli mer distrahert av det når 
det opptrer som en distraktor. Det finnes studier som viser at mindful- 
ness-trening kan gi økt perseptuell fleksibilitet (Hodgins & Adair, 2010). 
En mulig forklaring på funnet i denne studien er at spillere som scorer 
høyt på observere og ikke-reagere, oppfatter den røde sirkelen tidligere, 
noe som gir dem bedre tid til å velge riktig respons. Det er fastslått at 
mindfulness-trening kan redusere terskelverdien for når en oppfatter 
stimuli (Jensen, Hansen, Abrahamsson, & Nørgaard, 2011). Perseptuell 
fleksibilitet og tidlig oppfattelse av stimuli vil være svært fordelaktig i 
fotball, der spillere og hendelser endrer seg raskt og skifter mellom å være 
relevante og irrelevante. 

Når det gjelder sammenhengen mellom fasettene observere og ikke- 
reagere i denne studien, kan én forklaring være at en direkte og åpen 
eksponering (observasjon) for ubehagelige stimuli og indre forstyrrel- 
ser av emosjonell karakter over tid fører til redusert aktivering (ikke- 
reaksjon) gjennom tilvenning (Hölzel et al., 2011). Det er blitt hevdet at 
denne sammenhengen kan være særlig sterk hos toppidrettsutøvere som 
rutinemessig utsettes for indre og ytre ubehag (Haase et al., 2015). Dette 
bør likevel undersøkes nærmere, siden andre studier har funnet en klar 
distinksjon mellom disse to fasettene i normalbefolkningen (Anicha, 
Ode, Moeller, & Robinson, 2012). 

Det var også en del ikke-signifikante sammenhenger i denne studien. 
Vi fant for eksempel ingen forbindelse mellom beskrive-fasetten og pre- 
stasjon på PC-testene. En sannsynlig forklaring kan være at evnen til å 
beskrive egne følelser reflekterer langvarige emosjonelle tilstander, og 
ikke de korte og kraftige affektive responsene som trigger våre eksekutive 
funksjoner (Weinberg et al., 2012). Når det gjelder handle bevisst-fasetten, 
fant vi kun sammenheng med antall manglende trykk på SART. Dette 
er tidligere blitt assosiert med svikt i konsentrasjon og ikke inhibisjon 
(Cheyne et al., 2009). En alternativ forklaring kan være at beskrive- og 
handle bevisst-fasettene av mindfulness måler relativt grove tendenser til 
å monitorere følelser og det å være på «autopilot» i hverdagen. Dermed vil 

heller ikke dette samsvare med de korte og intense signalene som skal til 
for å trigge våre eksekutive funksjoner. 

En annen mulighet er at testene vi benyttet i studien, mangler den 
sensitiviteten som skal til for å plukke opp forskjeller i inhibisjon hos 
spillerne. Dette gjelder særlig SART-testen, som krever en relativt høy 
grad av inhibisjon for at man skal unngå å trykke på tallet 3. En studie 
som undersøkte effekter av mindfulness-trening, fant ingen endringer i 
prestasjon på en inhibisjonstest, men kunne påvise aktivitetsendringer 
i de områdene av hjernen som er involvert i inhibisjon (Fan et al., 2015). 
I senere studier kan man derfor vurdere mer sensitive nevropsykologiske 
mål på inhibisjon enn SART. 


Styrker og svakheter 

Bruken av standardiserte tester gjør studien lett å replisere, og gir relia- 
ble resultater som er enkle å sammenligne med andre idrettspopulasjo- 
ner. Når det er sagt, må en huske at utvalget er lite, og at testene som 
ble benyttet i denne studien, er designet for å måle inhibisjon — og ikke 
andre kognitive ferdigheter som også er viktig for prestasjoner innen 
fotball. SART-testen har vist seg å ha høy validitet utenfor laboratoriet 
(Verburgh et al., 2014), men en må huske på at PC-tester er annerledes 
enn fotballspill. De er basert pa øye-hånd-koordinasjon og finmotorikk, i 
motsetning til på fotballbanen der mye handler om øye-fot koordinasjon 
og grovmotorikk. Studien følger også et tverrsnittdesign som gjør at vi 
ikke kan si noe sikkert om årsak og virkning. 


Oppsummering og praktiske implikasjoner 

Fotball er full av distraksjoner - der manglende inhibisjon, impulsive 
handlinger og feil fokusering på banen kan føre til feilpasninger, som 
igjen fører til forsvarstabber og tapte målsjanser. Denne studien marke- 
rer et første trinn i å kartlegge mulige fordeler og ulemper av mindfulness 
hos profesjonelle fotballspillere på eksekutiv funksjon ved bruk av PC- 
baserte tester av inhibisjon. Vi fant at høyere nivåer på observere-fasetten 
av mindfulness var forbundet med bedre responsinhibisjon. Høyere nivåer 

på ikke-dømme-faktoren var forbundet med mer impulsive responser på 
begge testene. I tillegg fant vi indikasjoner på at observere- og ikke-rea- 
gere-fasettene var forbundet med økt perseptuell fleksibilitet. Dette tyder 
på at når det gjelder ferdigheter som innebærer inhibitorisk kontroll, 
kan det være både en fordel og en ulempe å være mindful, avhengig av 
hvilke fasetter av mindfulness som er mest fremtredende. Disse funnene 
kan være med å utvikle mer målrettede mindfulness-intervensjoner for 
profesjonelle fotballspillere og idrettsutøvere, der en søker å maksimere 
fordeler og minimere ulemper. Om fotballspillere har noe å hente på å 
utvikle sin grad av mindfulness, er fortsatt et åpent spørsmål. Mindful- 
ness-scorene i denne studien var imidlertid på samme nivå som man fant 
hos norsk militært helikopterpersonell (Meland, Ishimatsu, et al., 2015), 
men lavere enn hos jagerflypersonell som har deltatt i mindfulness-tre- 
ning (Meland, Fonne, et al., 2015). Dette tyder på at fotballspillerne fortsatt 
har mulighet til å øke sin grad av mindfulness. Neste steg vil derfor være 
å undersøke om resultatene lar seg replisere i andre idrettspopulasjoner, 
og om deltakelse i mindfulness-trening har effekt på fotballprestasjoner. 


Referanser 


Anicha, C.L., Ode, S., Moeller, S.K., og Robinson, M.D. (2012). Toward a cognitive 
view of trait mindfulness: Distinct cognitive skills predict Its observing and 
nonreactivity facets. Journal of Personality, 80(2), 255-285. 

Aron, A.R. (2011). From reactive to proactive and selective control: Developing a 
richer model for stopping inappropriate responses. Biological Psychiatry, 69(12), 
e55-e68. 

Baer, R.A., Smith, G.T., Hopkins, J., Krietemeyer, J., & Toney, L. (2006). Using Self- 
Report Assessment Methods to Explore Facets of Mindfulness. Assessment, 13(1), 
27-45. 

Birrer, D., Röthlin, P., & Morgan, G. (2012). Mindfulness to enhance athletic 
performance: Theoretical considerations and possible impact mechanisms. 
Mindfulness, 3(3), 235-246. 

Bishop, S.R., Lau, M., Shapiro, S., Carlson, L., Anderson, N.D., Carmody, J., ... 
Velting, D. (2004). Mindfulness: A proposed operational definition. Clinical 
psychology: Science and practice, 11(3), 230-241. 

Brown, K.W., Ryan, R.M. & Creswell, J.D. (2007). Mindfulness: Theoretical foundations 
and evidence for its salutary effects. Psychological Inquiry, 18(4), 211-237. 


200 


MINDFULNESS OG EKSEKUTIV FUNKSJON 


Cheyne, J.A., Carriere, J.S.A., & Smilek, D. (2006). Absent-mindedness: Lapses 
of conscious awareness and everyday cognitive failures. Consciousness and 
Cognition, 15(3), 578-592. 

Cheyne, J.A., Solman, G.J.E, Carriere, J.S.A., & Smilek, D. (2009). Anatomy of 
an error: A bidirectional state model of task engagement/disengagement and 
attention-related errors. Cognition, 111(1), 98-113. 

Chiesa, A., Serretti, A., & Jakobsen, J.C. (2013). Mindfulness: Top-down or bottom- 
up emotion regulation strategy? Clinical Psychology Review, 33(1), 82-96. 

Coutts, A.J. (2016). Fatigue in football: It's not a brainless task! Journal of sports 
sciences, 1-1. 

Dundas, I., Vøllestad, J., Binder, P.E., & Sivertsen, B. (2013). The five factor mindfulness 
questionnaire in Norway. Scandinavian Journal of Psychology, 54(3), 250—260. 

Fan, Y., Tang, Y.Y., Tang, R., & Posner, M. (2015). Time course of conflict processing 
modulated by brief meditation training. Frontiers in Psychology, 6, 1-6. 

Gallant, S.N. (2016). Mindfulness meditation practice and executive functioning: 
Breaking down the benefit. Consciousness and Cognition, 40, 116-130. 

Haase, L., May, A.C., Falahpour, M., Isakovic, S., Simmons, A.N., Hickman, S., ... 
Paulus, M.P. (2015). A pilot study investigating changes in neural processing 
after mindfulness training in elite athletes. Frontiers in Behavioral Neuroscience, 
9, 229. 

Helton, W.S. (2009). Impulsive responding and the sustained attention to response 
task. Journal of Clinical and Experimental Neuropsychology, 31(1), 39-47. 

Helton, W.S., Kern, R.P., & Walker, D.R. (2009). Conscious thought and the 
sustained attention to response task. Consciousness and Cognition, 18(3), 
600-607. 

Hodgins, H.S. & Adair, K.C. (2010). Attentional processes and meditation. 
Consciousness and Cognition, 19(4), 872-878. 

Hölzel, B.K., Lazar, S.W., Gard, T., Schuman-Olivier, Z., Vago, D.R., & Ott, U. (2011). 
How Does Mindfulness Meditation Work? Proposing Mechanisms of Action 
From a Conceptual and Neural Perspective. Perspectives on Psychological Science, 
6(6), 537-559. 

Huijgen, B.C.H., Leemhuis, S., Kok, N.M., Verburgh, L., Oosterlaan, J., Elferink- 
Gemser, M.T., & Visscher, C. (2015). Cognitive Functions in Elite and Sub-Elite 
Youth Soccer Players Aged 13 to 17 Years. PLoS ONE, 10(12), e0144580. 

Ishimatsu, K., Meland, A., Hansen, T.A., Kasin, J.I., & Wagstaff, A.S. (2016). Action 
slips during whole-body vibration. Applied ergonomics, 55, 241-247. 

Jensen, M.A., Hansen, A.M., Abrahamsson, P., & Norgaard, A.W. (2011). 
Development and evaluation of a liquid chromatography tandem mass 
spectrometry method for simultaneous determination of salivary melatonin, 


cortisol and testosterone. Journal of Chromatography B, 879(25), 2527-2532. 


201 


KAPITTEL 9 


Jha, A.P., Krompinger, J., & Baime, M. (2007). Mindfulness training modifies 
subsystems of attention. Cognitive, Affective, & Behavioral Neuroscience, 7(2), 
109-119. 

Jha, A.P., Morrison, A.B., Dainer-Best, J., Parker, S., Rostrup, N., & Stanley, E.A. 
(2015). Minds At Attention: Mindfulness Training Curbs Attentional Lapses in 
Military Cohorts. PLoS ONE, 10(2), e0116889. 

Jha, A.P., Morrison, A.B., Parker, S.C., & Stanley, E.A. (2017). Practice is protective: 
mindfulness training promotes cognitive resilience in high-stress cohorts. 
Mindfulness, 8(1), 46-58. 

Josefsson, T. & Broberg, A. (2010). Meditators and non-meditators on sustained 
and executive attentional performance. Mental Health, Religion & Culture, 1463), 
291-309. 

Larson, M.J., Steffen, P.R., & Primosch, M. (2013). The impact of a brief mindfulness 
meditation intervention on cognitive control and error-related performance 
monitoring. Frontiers in Human Neuroscience, 7, 308. 

MacCoon, D.G., MacLean, K.A., Davidson, R.J., Saron, C.D., & Lutz, A. (2014). No 
Sustained Attention Differences in a Longitudinal Randomized Trial Comparing 
Mindfulness Based Stress Reduction versus Active Control. PLoS ONE, 9(6), 
€97551. 

Meland, A., Fonne, V., Wagstaff, A., & Pensgaard, A.M. (2015). Mindfulness-based 
mental training in a high-performance combat aviation population: A one-year 
intervention study and two-year follow-up. The International Journal of Aviation 
Psychology, 25(1), 48-61. 

Meland, A., Ishimatsu, K., Pensgaard, A.M., Wagstaff, A., Fonne, V., Garde, A.H., & 
Harris, A. (2015). Impact of Mindfulness Training on Physiological Measures of 
Stress and Objective Measures of Attention Control in a Military Helicopter Unit. 
The International Journal of Aviation Psychology, 25(3-4), 191-208. 

Miyake, A., & Friedman, N.P. (2012). The nature and organization of individual 
differences in executive functions four general conclusions. Current Directions in 
Psychological Science, 21(1), 8-14. 

Nunnally, J.C. & Bernstein, I.H. (1994). The theory of measurement error. 
Psychometric theory, 209-247. 

Rapgay, L. & Bystrisky, A. (2009). Classical mindfulness. Annals of the New York 
Academy of Sciences, 1172(1), 148-162. 

Robertson, I.H., Manly, T., Andrade, J., Baddeley, B.T., & Yiend, J. (1997). ‘Oops: 
Performance correlates of everyday attentional failures in traumatic brain injured 
and normal subjects. Neuropsychologia, 35(6), 747-758. 

Röthlin, P., Horvath, S., Birrer, D., & Grosse Holtforth, M. (2016). Mindfulness 
promotes the ability to deliver performance in highly demanding situations. 


Mindfulness, 7(3), 727-733. 


202 


MINDFULNESS OG EKSEKUTIV FUNKSJON 


Sahdra, B.K., MacLean, K.A., Ferrer, E., Shaver, P.R., Rosenberg, E.L., Jacobs, T.L., ... 
Bridwell, D.A. (2011). Enhanced response inhibition during intensive meditation 
training predicts improvements in self-reported adaptive socioemotional 
functioning. Emotion, 11(2), 299. 

Sakai, H., Uchiyama, Y., Shin, D., Hayashi, M.J., & Sadato, N. (2013). Neural Activity 
Changes Associated with Impulsive Responding in the Sustained Attention to 
Response Task. PLoS ONE, 8(6), €67391. 

Sappington, R., & Longshore, K. (2015). Systematically Reviewing the Efficacy of 
Mindfulness-Based Interventions for Enhanced Athletic Performance. Journal of 
Clinical Sport Psychology, 9(3). 

Saunders, B., Rodrigo, A.H., & Inzlicht, M. (2015). Mindful awareness of feelings 
increases neural performance monitoring. Cognitive, Affective, & Behavioral 
Neuroscience, 1-13. 

Schmertz, S., Anderson, P., & Robins, D. (2009). The Relation Between Self-Report 
Mindfulness and Performance on Tasks of Sustained Attention. Journal of 
Psychopathology and Behavioral Assessment, 31(1), 60-66. 

Stanislaw, H. & Todorov, N. (1999). Calculation of signal detection theory measures. 
Behavior Research Methods, Instruments, & Computers, 31(1), 137-149. 

Tang, Y.Y., Holzel, B.K., & Posner, M.I. (2015). The neuroscience of mindfulness 
meditation. Nat Rev Neurosci, 16(4), 213-225. 

Tang, Y.Y., Ma, Y., Wang, J., Fan, Y., Feng, S., Lu, Q., ... Posner, M.I. (2007). Short- 
term meditation training improves attention and self-regulation. Proceedings of 
the National Academy of Sciences, 104(43), 17152-17156. 

Teper, R., Segal, Z.V., & Inzlicht, M. (2013). Inside the Mindful Mind: How 
Mindfulness Enhances Emotion Regulation Through Improvements in Executive 
Control. Current Directions in Psychological Science, 22(6), 449-454. 

Theeuwes, J. (2014). Spatial Orienting and Attentional Capture. I A.C. Nobre & S. 
Kastner (red.), (s. 231-252). Oxford: Oxford University Press. 

Theeuwes, J. & Chen, C. (2005). Attentional capture and inhibition (of return): The 
effect on perceptual sensitivity. Attention, Perception, & Psychophysics, 67(8), 
1305-1312. 

Verbruggen, F. & Logan, G.D. (2008). Response inhibition in the stop-signal 
paradigm. Trends in Cognitive Sciences, 12(11), 418-424. 

Verburgh, L., Scherder, E.J., van Lange, P.A. & Oosterlaan, J. (2014). Executive 
functioning in highly talented soccer players. PLoS ONE, 9(3), €91254. 

Vestberg, T., Gustafson, R., Maurex, L., Ingvar, M. & Petrovic, P. (2012). Executive 
functions predict the success of top-soccer players. PLoS ONE, 7(4), €34731. 

Voss, M.W., Kramer, A.F., Basak, C., Prakash, R.S., & Roberts, B. (2010). Are expert 
athletes ‘Expert’ in the cognitive laboratory? A meta-analytic review of cognition 
and sport expertise. Applied Cognitive Psychology, 24(6), 812-826. 


203 


KAPITTEL 9 


Weinberg, A., Riesel, A., & Hajcak, G. (2012). Integrating multiple perspectives 
on error-related brain activity: The ERN as a neural indicator of trait defensive 
reactivity. Motivation and Emotion, 36(1), 84-100. 

Wilson, K.M., Russell, P.N., & Helton, W.S. (2015). Spider stimuli improve response 
inhibition. Consciousness and Cognition, 33, 406-413. 


204 


